作者：陈允平
词牌/韵律：瑞龙吟

paragraphs: 长安路。
还是燕乳莺娇，度帘迁树。
层楼十二阑干，绣帘半卷，相思处处。
漫凭伫。
因念彩云初到，琐窗琼户。
梨花犹却春寒，翠羞粉怨，尊前解语。
空有章台烟柳，瘦纤仍似，宫腰飞舞。
憔悴暗觉文园，双鬓非故。
闲拈断叶，重托殷勤句。
频回首、河桥素约，津亭归步。
恨逐芳尘去。
眩醉眼尽，游丝乱绪。
肠结愁千缕。
深院静，东风落红如雨。
画屏梦绕，一篝香絮。